
PATVIRTINTA
Šakių rajono savivaldybės 

2020 m. birželio d. 
įsakymu Nr. 

ŠAKIŲ RAJONO SAVIVALDYBĖS ADMINISTRACIJOS
SAUGAUS ELEKTRONINĖS INFORMACIJOS TVARKYMO TAISYKLĖS
 
[bookmark: part_f65a9ca6cb04488b89a8c381227a3c96]I SKYRIUS
BENDROSIOS NUOSTATOS
 
[bookmark: part_5d141ff5ca3d4cc89acdee468b08637d]1. Šakių rajono savivaldybės administracijos saugaus elektroninės informacijos tvarkymo taisyklių (toliau – Taisyklės) tikslas – nustatyti tvarką, užtikrinančią saugų Šakių rajono savivaldybės administracijos informacinių sistemų techninės, programinės įrangos funkcionavimą, saugų duomenų tvarkymą ir jų teikimą kitoms institucijoms pagal teisės aktų nustatytus reikalavimus.
[bookmark: part_9d730a84720742e185516f4c04fea096]2. Taisyklės parengtos vadovaujantis Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ bei Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.
[bookmark: part_8bd5a720b2924552b5215c944723b1c8]3. Šios Taisyklės yra privalomos visiems Šakių rajono savivaldybės (toliau – Savivaldybė) administracijos valstybės tarnautojams ir darbuotojams, dirbantiems pagal darbo sutartį, naudojantiems kompiuterinę įrangą darbo užduotims atlikti.
[bookmark: part_da1c1d0692b1475bb2790a15a74e87ab]4. Šiose Taisyklėse vartojamos sąvokos:
[bookmark: part_d506ec1ccf7e45348f46af24c2b12c9b]4.1. Savivaldybės administracijos informacinės sistemos (toliau – IS) – informacinių technologijų pagrindu veikiančios sistemos, užtikrinančios kompiuterizuotą Savivaldybės administracijos duomenų, dokumentų ir kitos informacijos kūrimą, tvarkymą ir saugojimą, tenkinančios kitus Savivaldybės administracijos informacinius poreikius. Informacines sistemas sudaro techninė įranga (tarnybinės stotys, darbo vietų kompiuteriai, duomenų saugyklos, kompiuterių tinklo ir elektroninio ryšio priemonės, duomenų apsaugos priemonės), programinė įranga (operacinės sistemos, pagalbinės programos, taikomosios programinės įrangos), kompiuterizuotai tvarkoma Savivaldybės administracijos veiklos informacija (elektroniniai dokumentai, įvairūs duomenys, duomenų bazės) ir kita informacija.
[bookmark: part_7b67ebddd02743fd904dbe5c5e9b7ea0]4.2. Kitos Taisyklėse vartojamos sąvokos atitinka Bendrųjų elektroninės informacijos saugos reikalavimus, Saugos dokumentų turinio gaires ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių apraše ir kituose Lietuvos Respublikos teisės aktuose vartojamas sąvokas.
[bookmark: part_d57b06359f0c4cb390012acaa006cdde]5. Už IS duomenų saugų tvarkymą atsakingi Naudotojai, Administratorius.
[bookmark: part_96a2ff08a626411094b7ce83820d550e]6. Už Taisyklių įgyvendinimo organizavimą ir kontrolę atsakingas Saugos įgaliotinis.
 
[bookmark: part_e5bcd3ac80004df38b14250d34e47800]II SKYRIUS
TECHNINIŲ IR KITŲ SAUGOS PRIEMONIŲ APRAŠYMAS
 
[bookmark: part_0bfec3c4aef34db59c058e36f838d82e]7. Saugiam elektroninės informacijos tvarkymui užtikrinti naudojamos kompiuterinės įrangos, programinės įrangos, fizinės, techninės ir organizacinės duomenų saugos priemonės.
[bookmark: part_36fe75e91fc240828f210038f5049d56]8. Naudojama legali sisteminė ir taikomoji programinė įranga.
[bookmark: part_d580f11215e24f6bb9c34ea3699cc143]9. Programinės įrangos diegimą atlieka tik Administratoriai ar kiti įgalioti asmenys.
[bookmark: part_725d6a5b32784f0f9d116220a5e7c85e]10. Naudojamos antivirusinės programos Naudotojų kompiuteriuose, antivirusinės programos elektroninio pašto tarnybinėje stotyje, programinės ugniasienės Naudotojų kompiuteriuose ir tinklo tarnybinėse stotyse apsaugai nuo virusų, šnipinėjimui skirtos programinės įrangos, nepageidaujamo elektroninio pašto ir pan.
[bookmark: part_9efcf394fbe346a8ac8726def0273383]11. Siekiant apsaugoti nuo žalingos programinės įrangos, ne rečiau kaip kartą per mėnesį turi būti atliekamas nuolatinis Naudotojų ir tarnybinių stočių operacinių sistemų atnaujinimas.
[bookmark: part_8ea30a2b63a14eb3ae8674991f49e01c]12. Antivirusinių programų duomenų bazės turi būti atnaujinamos periodiškai – ne rečiau kaip kartą per dieną, jei atnaujinimą pateikia antivirusinės programos gamintojas.
[bookmark: part_d34747eb083a41c1ab6825d06bc5848e]13. Ne rečiau kaip kartą per metus Administratorius atlieka patikrinimą, siekdamas nustatyti, ar IS naudojama programinė įranga yra saugi. Patikrinimą inicijuoja Saugos įgaliotinis.
[bookmark: part_4e8d2dc8df484456a222fd9342f9b752]14. IS elektroninės informacijos perdavimo tinklas turi būti atskirtas nuo viešųjų telekomunikacijų tinklų naudojant ugniasienę.
[bookmark: part_e208d80865e94a37a0aa43adc41bba4f]15. Už tinklo ugniasienių administravimą, priežiūrą, operacinės sistemos atnaujinimą ir saugią ugniasienių konfigūraciją atsako Administratorius.
[bookmark: part_b70667553e334f45a752918ec85b0a04]16. Saugiam elektroninės informacijos teikimui ir (ar) gavimui iš kitų valstybės institucijų užtikrinti naudojamas Saugus valstybės duomenų perdavimo tinklas (toliau – SVDPT).
[bookmark: part_c72850dfaf574a32857137fec7c5fcbb]17. Naudotojams kompiuterių operacinėse sistemose turi būti suteikiamos teisės, kurios būtinos tiesioginėms pareigoms vykdyti.
[bookmark: part_6087c7d1aae148649e4c3bcdd8d1d211]18. Duomenys nuo jų praradimo, iškraipymo, sunaikinimo, neteisėto panaudojimo galimybių apsaugomi techninėmis, organizacinėmis, programinėmis priemonėmis.
[bookmark: part_5827b51908ac45b088504079da4c20ca]19. Fizinė prieiga prie IS tarnybinių stočių suteikiama tik informacinių technologijų darbuotojams.
[bookmark: part_0b278c9983854ac3979d4e9bfacd510d]20. Techninė įranga apsaugoma nuo elektros srovės svyravimų, nuo neteisėtos prieigos prie techninės įrangos, jos sugadinimo ar neteisėto poveikio jai. Naudojami specialūs maitinimo šaltiniai, nenutrūkstamo maitinimo šaltinis su automatine apsauga nuo įtampos svyravimų.
[bookmark: part_025cfb9bf3b34c24bf3a90ebd8feb813]21. Patalpa, kurioje veikia tarnybinės stotys atitinka priešgaisrinės saugos reikalavimus, jose yra gaisro gesinimo priemonės. Periodiškai atliekama gaisro gesinimo priemonių patikra.
[bookmark: part_05299b315f7c43aaac697b4aa3dbb4f0]22. Tarnybinių stočių patalpoje įrengta oro kondicionavimo sistema.
 
[bookmark: part_0e639ab42b0b425489432bb085310ad7]III SKYRIUS
SAUGUS ELEKTRONINĖS INFORMACIJOS TVARKYMAS
 
[bookmark: part_db35b0bd9d8b4008852caf489f917985]23. IS duomenų keitimą, atnaujinimą ir naujų duomenų įvedimą turi teisę atlikti tik autorizuoti Naudotojai, turintys teisę tai atlikti.
[bookmark: part_c5777d3e40ba496e9effdb6c56383e8a]24. Naudotojų tapatybė ir veiksmai su IS duomenimis fiksuojami programinėmis priemonėmis. Fiksuojamas tikslus prisijungimo, atsijungimo ir duomenų keitimo laikas, vartotojo vardas.
[bookmark: part_78318b90f70e4400b102d15bd28d2821]25. Už IS duomenų atsarginių duomenų kopijų darymą, saugojimą ir duomenų atkūrimą iš atsarginių duomenų kopijų atsako Administratorius.
[bookmark: part_a0eba5ce47754f22a2707f07a23f8a6d]26. Atsarginės duomenų kopijos daromos periodiškai, bet ne rečiau kaip kartą per mėnesį, o kopijos tarnybinėse stotyse – automatiniu būdu į išorinius informacijos kaupiklius.
[bookmark: part_429a907768c84a328e6fb02418800658]27. Prarasti, iškraipyti ar sunaikinti Informacinių sistemų duomenys atkuriami iš atsarginių duomenų kopijų.
[bookmark: part_5b0cce42710d44469540d4b1be39c5bc]28. Duomenų atstatymas iš atsarginių kopijų turi būti periodiškai išbandomas – ne rečiau kaip kartą per metus.
[bookmark: part_e5f02a028b0f470b905754e0aa614f67]29. Atstatymų išbandymą inicijuoja Saugos įgaliotinis.
[bookmark: part_f7b6b66f1d68441eb324b11d11e092a2]30. Duomenų perkėlimo ir teikimo kitoms IS bei duomenų gavimo iš jų tvarka nustatoma atskiromis sutartimis.
[bookmark: part_043677776d734a19b72fdf4044eaad7c]31. Programinės ir techninės įrangos keitimo ir atnaujinimo tvarką, priklausomai nuo konkretaus atvejo, derina Administratorius.
[bookmark: part_8008384baed341498436f2355a57caea]32. Operacinių sistemų ir taikomosios programinės įrangos keitimai turi būti valdomi: planuojami ir ištestuojami, numatomos atstatomosios procedūros nesėkmingų keitimų atvejams, įvertinamas keitimų poveikis saugumui.
[bookmark: part_cba2d8e2115246159bb6fc30e4f2981f]33. Už operacinių sistemų ir taikomosios programinės įrangos keitimų valdymą atsakingas Administratorius.
[bookmark: part_855fbf25742c4aaa894f2bc5234ba0c9]34. Administratorius, užtikrindamas IS duomenų vientisumą, privalo naudoti visas įmanomas fizines, programines ir organizacines priemones, skirtas Informacinei sistemai ir joje tvarkomiems duomenims apsaugoti nuo neteisėtų veiksmų.
[bookmark: part_eceb37ff2c85441da8558ebbd68646d5]35. Naudotojas, įtaręs, kad su IS duomenimis buvo atlikti neteisėti veiksmai, privalo pranešti apie tai Administratoriui. Administratorius, įtaręs, kad su IS duomenimis vykdomi neteisėti veiksmai, privalo apie tai pranešti Saugos įgaliotiniui. Saugos įgaliotinis, gavęs pranešimą apie vykdomus neteisėtus veiksmus su IS arba su IS tvarkomais duomenimis, inicijuoja elektroninės informacijos saugos incidento valdymo procedūras.
[bookmark: part_26b0594781cc40f58d864d02c97690fd]36. Nešiojamųjų kompiuterių ir kitų mobiliųjų įrenginių naudojimo tvarka:
[bookmark: part_c659669c5e0b4619bc4630d58e403598]36.1. nešiojamieji kompiuteriai ir mobilieji įrenginiai turi būti saugomi ir negali būti palikti be priežiūros viešose vietose;
[bookmark: part_fb2b6a242d6745c89cdb43b02f7511a0]36.2. visi nešiojamieji kompiuteriai ir kiti mobilieji įrenginiai turi būti apsaugoti saugiais slaptažodžiais, sudėtingumu atitinkančiais naudotojų administravimo taisyklių reikalavimus.
36.3. nešiojamuosiuose kompiuteriuose esantys duomenys turi būti šifruojami.
 
[bookmark: part_114a3214dd0e408dba3c35155c9ada85]IV SKYRIUS
REIKALAVIMAI, KELIAMI IS FUNKCIONAVIMUI REIKALINGOMS PASLAUGOMS IR JŲ TEIKĖJAMS
 
[bookmark: part_462942c8c1fa446ab9b5e40d53a6d350]37. Administratorius suteikia prieigos prie IS duomenų teisę (peržiūrėti duomenis, atlikti užklausas, vykdyti veiksmus su duomenimis ir kt.) bei fizinę prieigą prie techninės ir programinės įrangos paslaugų teikėjo įgaliotam fiziniam asmeniui paslaugų teikimo sutartyje nurodytam laikotarpiui jam nustatytoms funkcijoms atlikti.
[bookmark: part_134821f348234855ae97f6c3e5c1d754]38. Administratorius, suteikdamas prieigos prie IS duomenų teisę, paslaugų teikėjo įgaliotą fizinį asmenį supažindina su prieigos prie IS duomenų sąlygomis.
[bookmark: part_fc9d6c362d734dda9d2586c02924274c]39. Pasibaigus sutartyje nurodytam laikotarpiui, Administratorius panaikina paslaugų teikėjo įgalioto fizinio asmens prieigos prie IS duomenų teisę ir apie tai jį informuoja.
[bookmark: part_bf120f0d290d4e00b64a309b2f57f3ee]40. Reikalavimai IS, reikalingoms paslaugų teikėjams ir jų projektavimo, aptarnavimo ir priežiūros teikiamoms paslaugoms funkcionuoti nustatomi šių paslaugų teikimo sutartyse.
41. Paslaugų teikimo sutartyse turi būti iš anksto nustatyta, kad paslaugų teikėjas ar įrangos tiekėjas užtikrina atitiktį kibernetinio saugumo reikalavimams, nustatytiems Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“
[bookmark: part_4dba1e97e8e247bdb6c5096566a4c1dd]42. Paslaugų teikimo sutartyse turi būti nurodoma, kad paslaugų teikėjas kuria ar modifikuoja programinę įrangą naudodamas:
[bookmark: part_5859bd0bb1844a67beddf97c7948adf5]43.1. įgyvendintas elektroninės informacijos saugos priemones nuo sankcionuoto poveikio sistemoms, programinei įrangai ir patalpoms;
[bookmark: part_2ad0aeaeddfb49b5a9b70ccdc4fc807e]43.2. sertifikuotą sisteminę programinę įrangą.
 
[bookmark: part_0c59ffaba0044a81ac0e774363e4d70d]V SKYRIUS
BAIGIAMOSIOS NUOSTATOS
 
[bookmark: part_261f36e2a7ee4141856c926159e0f428]44. Naudotojas privalo kuo greičiau informuoti Saugos įgaliotinį ar Administratorių apie pastebėtus saugumo incidentus: šių Taisyklių reikalavimų pažeidimus, IS veiklos sutrikimus arba neįprastą sistemos veikimą.
[bookmark: part_2336700238a1492ca8d5fee56152bf64]45. Naudotojai, pažeidę šių Taisyklių ir kitų saugos politiką įgyvendinančių teisės aktų nuostatas, atsako teisės aktų nustatyta tvarka.
 
[bookmark: part_fae6b8e4573d457e8f1c586925ec6d39]________________

